Document ID: 31983R0269

Komisijas Regula (EEK) Nr. 269/83
(1983. gada 1. februāris),
ar kuru ceturto reizi groza Regulas (EEK) Nr. 2191/81 un (EEK) Nr. 2192/81 attiecībā uz kontroles pasākumiem, kas saistīti ar atbalsta piešķiršanu dalībvalstu bezpeļņas iestāžu un organizāciju, kā arī armiju un līdzīgu spēku sviesta pirkumiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1183/82 [2], un jo īpaši tās 12. panta 3. punktu,
tā kā Komisijas Regulas (EEK) Nr. 2191/81 [3] un (EEK) Nr. 2192/81 [4], kurās jaunākie grozījumi izdarīti ar Regulu (EEK) Nr. 1333/82 [5], attiecīgi 6. un 5. pantā, nosaka pārbaužu biežumu saistībā ar atbalstu, ko paredz minētās regulas; tā kā šie noteikumi jāgroza, lai ņemtu vērā prasību minimumu, kas attiecas uz šādām pārbaudēm, kā tas noteikts Padomes 1977. gada 27. jūnija Direktīvā 77/435/EEK par rūpīgām pārbaudēm, ko dalībvalstis veic attiecībā uz darījumiem, kas ir daļa no Eiropas Lauksaimniecības virzības un garantiju fonda Garantiju nodaļas finansējuma sistēmas [6];
tā kā šajā regulā paredzētie pasākumi ir saskaņā ar Piena un piena produktu pārvaldības komitejas sniegto atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 2191/81 6. pantu aizstāj ar šādu pantu:
"6. pants
Dalībvalstis ievieš visus vajadzīgos kontroles pasākumus, lai nodrošinātu šīs regulas prasību izpildi, jo īpaši - ar piegādātāja tirdzniecības dokumentu un preču krājumu uzskaites pārbaudēm. Šīs pārbaudes veic saskaņā ar Padomes Direktīvu 77/435/EEK [7].
Tās informē Komisiju:
a) triju mēnešu laikā - par procedūru, kas pieņemta sviesta kontrolei dažādos tā tirdzniecības posmos, un par saskaņā ar 2. panta 3. punkta a) apakšpunktu veiktajiem pasākumiem;
b) pirms katra mēneša 20. dienas - par daudzumiem, par kuriem iepriekšējā mēneša laikā izsniegtas kvītis:
- izsniegto kvīšu skaits,
- izmaksātais atbalsts."
2. pants
Ar šo Regulas (EEK) Nr. 2192/81 5. pantu aizstāj ar šādu pantu:
"5. pants
Dalībvalstis ievieš visus vajadzīgos kontroles pasākumus, lai nodrošinātu šīs regulas prasību izpildi, jo īpaši - ar piegādātāja tirdzniecības dokumentu un preču krājumu uzskaites pārbaudēm. Šīs pārbaudes veic saskaņā ar Padomes Direktīvu 77/435/EEK [8].
Tās informē Komisiju:
a) triju mēnešu laikā - par procedūru, kas pieņemta sviesta kontrolei, un par saskaņā ar 2. panta 3. punkta a) apakšpunktu veiktajiem pasākumiem;
b) pirms katra mēneša 20. dienas - daudzumus, par kuriem iepriekšējā mēneša laikā izsniegtas kvītis:
- izsniegto kvīšu skaits,
- izmaksātais atbalsts."
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1983. gada 1. februārī

Labels: 2
17
4
5
3
12